# Configuración dos Atallos de Teclado e Barras de Ferramentas de &kspread;

## Atallos

Para mudar os atallos de teclados usados por &kspread; escolla Configuración Configurar Atallos de Teclado.... Isto mostrará un diálogo como o que se mostra en baixo.

Captura num. 1 da configuración dos atallos

Procure pola lista a acción á que lle queira engadir ou mudar os atallos e escolla-a premendo co botón esquerdo no seu nome. Se escrebe o nome da acción na barra de procuras na parte de acima poderá achar rapidamente a acción desexada. Entón poderá mudar o atallo escollendo un dos botóns Nengún, Predefinido ou Personalizado ou premendo no botón grande na área de Atallo da Acción Escollida.

Entón abrirase o diálogo de Configuración do Atallo de Teclado.

Configuración simples de atallo

Agora prema a combinación de teclas que queira usar como atallo, por exemplo, &Ctrl;&Shift;S. Entón pecharase o diálogo Configuración do Atallo en canto o atallo estexa configurado.

Configuración avanzada de atallos

Tamén pode premer no botón Avanzado >> do diálogo Configuración do Atallo de Teclado para obter mais opcións. Aló poderá configurar un Atallo primario: e un Atallo alternativo:. Pode mesmo escoller oModo multi-tecla, que lle permite engadir teclas adicionais ao atallo.

Se configura o atallo co diálogo simples mudará o atallo primario.

### Menús Definidos polo Usuario

Pode engadir o seu proprio menú contextual a &kspread; de tal xeito que premendo unha combinación de teclas faga aparecer o menú e premendo outra tecla, ou usando as teclas Acima e Abaixo seguidas de Enter, escolla un ítem del.

Para facer isto engada un atallo Personalizado a cada unha das accións que queira ter no menú e marque no diálogo Configurar Atallos a opción Modo multi-tecla, prema a combinación de teclas que queira para mostrar o seu novo menú e logo, por separado, prema a tecla que escollerá o ítem no menú.

## Barras de Ferramentas

&kspread; ten cinco barras de ferramentas: Ficheiro, Editar, Navegación, Formato e Cor/Contorno, cada unha das cais pode ou non ser mostrada dependendo das súas escollas no menú Configuración.

Pode escoller onde colocar a barra de ferramentas na xanela de &kspread;, sexa Acima, á Esquerda, á Direita, ou en Baixo, premendo co botón direito do rato na barra de ferramentas, co que se mostrará o menú de Barras de Ferramentas, e poderá escoller no submenú Orientación. Este Menu de Barra de Ferramentas tamén ten un submenú para escoller se a barra inclúe ícones, texto ou ambos os dous, e o tamaño dos ícones.

Outro xeito de mover as barras de ferramentas é pondo o rato sobre as dúas barras verticais á esquerda de cada barra de ferramentas e manter premido o botón esquerdo mentres se arrasta a barra para a posición desexada. Cando arrastre unha barra desta maneira poderá soltar o botón do rato cando estexa a unha pequena distancia de calquer dos lados da xanela de &kspread;, e obterá unha barra flutuante, que non estará suxeita a nengunha parte específica da xanela de &kspread; e que pode de feito ser movida para fora da xanela. Para pór unha barra flutuante de novo nun dos bordes da vista, prema co botón direito na súa barra de título para mostrar o Menú da Barra de Ferramentas e escolla unha das opcións no submenú Orientación

Tamén pode aplanar unha barra de ferramentas se preme co botón esquerdo nas dúas barras verticais á esquerda da barra ou se escolle Orientación Plana no Menú da Barra de Ferramentas. Unha barra aplanada parece un rectángulo cativo que contén dúas barras horizontais xusto por baixo da Barra do menú de &kspread;. Pode ser restaurada premendo nela co botón esquerdo.

Se escolle Configurar Barras de Ferramentas... no menú Configuración mostrarase un diálogo que lle permite engadir ou quitar botóns ás barras de &kspread;.

Para usar o diálogo de Configurar Barras de Ferramentas comece por escoller unha barra na lista despregábel Barra de ferramentas:. A lista da direita Accións actuais: mostrará os botóns que conteña a barra de ferramentas. Pode quitar un botón escollendo-o na lista da direita e premendo no botón coa frecha á esquerda, ou move-los coas frechas de arriba e abaixo. Para engadir un botón á barra escolla-o na lista Accións disponíbeis: e prema o botón coa frecha para a direita.